დაწერილი ივანე ლომსიანისძისა მიჯის ეკლესიისადმი
source date: XI-XII AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით (http://creativecommons.org/licenses/by-nc-sa/3.0/)

[...] გიორგი ოთხმეზური, დმანისი, ქვემო ქართლის ეპიგრაფიკული კორპუსი, I, 133-134, თბილისი, 2018

[...] გიორგი ოთხმეზური, დმანისის რაიონის ეპიგრაფიკული ძეგელები (წარწერების მიმოხილვა და ისტორიული ექსკურსი), 29, თბილისი, 2016

[...] დ. ბერძენიშვილი, ნარკვევები ქვემო ქართლის ისტორიული გეოგრაფიიდან, 147 თბილისი, 2014

სახელითა ღმრთისაჲთაჲ მე ივანე ლომსიანისძემან დავუწერე მიჯაჲსა ეკლესიასა და დავდევ მიჯაჲ მიქაელ ა ვ

შესრულებული იყო სოფ. მიჯას (ჯავახი) ეკლესიაზე. მოგვიანებით სოფ. მიჯადან მოსახლეობა გადასახლებულა სოფ. განთიადში, სადაც წაუღიათ მიჯას ეკლესიის ეს და სხვა წარწერიანი ქვები და მე-19 საუკუნის ეკლესიის იატაკში ჩაუშენებიათ. დღეს მიჯას წარწერიანი ქვები განთიადის ეკლესიის იატაკიდან ამოლაგებულია და ეკლესიის ეზოში ღია ცის ქვეშ აწყვია. დაზიანება: წარწერიანი ქვა ბოლო რამდენიმე წელია ღია ცის ქვეშ დევს, რის გამოც, გამოქარვისა და გადარეცხვის შედეგად, ისედაც დაზიანებული წარწერა კიდევ უფრო რთულად იკითხება, განსაკუთრებით IV და V სტრიქონები. წარწერის დათარიღებს საფუძველი: 1) შინაარსი - ივანე ლომსიანისძის მოხსენიება. დ. ბერძენიშვილის თვალსაზრისით, ის უნდა იყოს ბაგრატ IV-ის თანამედროვე აზნაურ ლომსიანნის შთამომავალი; შესაძლოა XI საუკუნის 40-იან წლებში მეფისადმი ერთგულების სანაცვლოდ მიიღეს მათ მამულები ქვემო ქართლში და იქ თავიანთი გლეხები ჩაასახლეს ჯავახეთიდან. ამიტომ უწოდებდნენ მიჯას ჯავახს; 2) პალეოგრაფიული ნიშნები არ ეწინააღმდეგება აღნიშნულ დათარიღებას. განსხვავებული წაკითხვა: დ. ბერძენიშვილი I სტრიქონზე კითხულობს: ღმრთისაჲთა, IV-ზე - ეკლესიასა მ ვირე, V-ზე - მიჯა ჰლხს; გ. ოთხმეზური 2016 წლის გამოცემაში II-III სტრიქონებზე კითხულობს ლომსიანიძისძემან, V-ზე - მიქაელისა აღაპად გიორგობისასა დღჱ (დავდევ)